
Uznesenie Okresný súd B. pred sudkyňou M.. V. Z. vo veci navrhovateľa: A. G., D.. XX.XX.XXXX, N. S. XXX, proti osobe, ktorá je oprávnená z výživného: W. Ž., D.. XX.XX.XXXX, N. Z. XXXX/XX, Š., o návrhu na zrušenie vyživovacej povinnosti takto rozhodol: I. Schvaľuje sa súdny zmier nasledovného znenia: Rozsudok Okresného súdu B., č.k. XXP/XXX/XXXX-XXX zo dňa XX.XX.XXXX, ktorým bolo naposledy určené výživné zo strany navrhovateľa na oprávnenú vo výške XXX,- Eur mesačne, sa mení tak, že vyživovacia povinnosť navrhovateľa na oprávnenú sa zrušuje s účinnosťou od XX.XX.XXXX. Žiaden z účastníkov nemá nárok na náhradu trov konania. odôvodnenie: 1. Navrhovateľ dňa XX.XX.XXXX podal návrh na zrušenie vyživovacej povinnosti na plnoleté dieťa z dôvodu, že jeho dcéra je už plnoletá a pominuli dôvody na vyživovaciu povinnosť - odmieta pravidelné stretávanie s otcom. 2. Súd v predmetnej veci vytýčil pojednávanie na deň XX.XX.XXXX, ktorý termín bol odročený z dôvodu, že súd nemal vykázané riadne doručenie návrhu osobe oprávnenej z vyživovacej povinnosti. Nový termín pojednávania vytýčil na deň XX.XX.XXXX, navrhovateľ, ktorý bol osobne prítomný na prvom pojednávaní, nový termín pojednávanie bral na vedomie. 3. Osoba oprávnená z vyživovacej povinnosti listom zo dňa XX.XX.XXXX oznámila súdu, že toho času neštuduje, je na materskej dovolenke, nakoľko sa jej narodil v máji XXXX syn. 4. Súd v súlade s ust. § 31 Civilného mimosporového poriadku (ďalej „CMP“) a ust. § 180 Civilného sporového poriadku (ďalej „CSP“) vec prejednal v neprítomnosti navrhovateľa na pojednávaní zo dňa XX.XX.XXXX, ktorý svoju neúčasť na pojednávaní včas súdu neospravedlnil bez dôležitého dôvodu, súd navrhovateľa na pojednávaní telefonicky nakontaktoval, ktorý oznámil súdu, že je v práci, na termín súdneho pojednávania úplne zabudol, pričom po oznámení prednesu odporkyne, uviedol, že súhlasí s tým aby súd konal v jeho neprítomnosti a taktiež súhlasí s tým, aby bol schválený súdny zmier v znení, že súd zruší vyživovaciu povinnosť navrhovateľa voči plnoletej dcére s účinnosťou od XX.XX.XXXX. Sudkyňa oznámila navrhovateľovi, že telefonický hovor bol zaznamenaný na diktafóne a bude súčasťou elektronického súdneho spisu. 5. Súd vo veci vykonal dokazovanie výsluchom osoby oprávnenej z výživného, čítaním sa oboznámil zo zápisnicou z pojednávania zo dňa XX.XX.XXXX s listinnými dôkazmi a ako aj ostatným na vec sa vzťahujúcim spisovým materiálom a zistil nasledovný skutkový a právny stav veci: 6. Naposledy bola vyživovacia povinnosť navrhovateľa voči oprávnenej z výživného upravená súdom v rozhodnutí č. k. XXP/XXX/XXXX-XXX zo dňa XX.XX.XXXX, ktorým súd zaviazal navrhovateľa na platenie vyživného vo výške XXX eur mesačne. 7. Odporkyňa na súdnom pojednávaní uviedla, že eviduje u navrhovateľa zameškané výživné a toho času prebieha aj trestné konanie proti navrhovateľovi z dôvodu zanedbania povinnej výživy. Uviedla, že
nie sú v kontakte s otcom. Dodala, že od februára je vydatá a uvedomuje si, že od uvedeného obdobia primárnu vyživovaciu povinnosť má jej manžel a nie otec (rodič), preto súhlasí s tým, aby súd zrušil vyživovaciu povinnosť navrhovateľa spätne od XX.XX.XXXX. S uvedeným súhlasil aj navrhovateľ, ktorý súhlas bol zaznamenaný aj na zvukovom zázname, ktorý bol vyhotovený z pojednávania. Navrhovateľ a odporkyňa počas pojednávania dňa XX.XX.XXXX teda uzavreli zmier v zmysle ktorého sa zrušuje vyživovacia povinnosť navrhovateľa voči plnoletej dcére s účinnosťou od XX.XX.XXXX. 8. Podľa § 2 Civilného mimosporového poriadku, na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. 9. Podľa § 148 ods. 1 a ods. 2 zákona Civilného sporového poriadku (ďalej len CSP), žalobca a žalovaný môžu uzavrieť zmier. O uzavretie zmieru sa má súd vždy pokúsiť. Súd rozhodne o tom, či uzavretý zmier schvaľuje; neschváli ho, ak je v rozpore so všeobecne záväznými právnymi predpismi. 10. Vzhľadom na to, že zmier nie je v rozpore so všeobecne záväznými právnymi predpismi, súd ho schválil. 11. Konanie vo veciach výživného plnoletých osôb je upravené v § 154 a nasl. zákona č. 161/2015 Z.z. Civilného mimosporového poriadku (CMP). Pri začleňovaní jednotlivých typov konaní do CMP prioritne vychádza z kritéria zakotveného v čl. 1 CMP, a to z hľadiska ochrany konkrétneho záujmu. Nepochybne je možné konštatovať, že v prípade výživného a iných nárokov je takýto verejný záujem prítomný. Vychádzajúc z uvedenej polemiky je možné konštatovať, že pri rozhodovaní o trovách konania sa v režime CMP v tomto druhu konaní nemá žiaden z účastníkov konania nárok na náhradu trov konania, s výnimkou, že sú splnené predpoklady podľa § 55 CMP a pod. Poučenie: Proti rozhodnutiu, ktorým účastníci konania uzatvorili súdny zmier, nie je prípustné odvolanie.

